**Закључци и препоруке конференције**

Закључци и препоруке регионалне конференције на тему „Улога парламената у промовисању улагања и конкурентности на Западном Балкану“ груписани су у три главне области:

**А. Улога парламената**

**Б. Препоруке Мреже**

**Ц. Капацитети парламената за спровођење надзора над политиком државне помоћи, конкурентношћу и привлачењем инвестиција**

**А. Парламенти имају три кључне улоге у промовисању улагања и конкурентности на Западном Балкану:**

1. Успостављање законодавних решења за промовисање и привлачење инвестиција и јачање конкурентности
2. Контрола примене политика за промовисање и привлачење инвестиција и јачање конкурентности
3. Обезбеђивање буџета за привлачење инвестиција и јачање конкурентности

**Б. Препоруке Мреже парламентарних одбора**

1. Мрежа препознаје значај политика за привлачење инвестиција и улогу парламената у промовисању улагања и конкурентности на Западном Балкану
2. Парламенти се подстичу да укључе пословну заједницу, привредне коморе, уније послодаваца, инвеститоре, цивилно друштво и друге невладине актере у надзор над политиком државне помоћи, конкурентости и директних страних инвестиција.
3. Мрежа позива парламенте да се укључе у дискусије о развоју стратегија регионалног економског развоја сачињених од стране релевантних регионалних институција и иницијатива
4. Мрежа подстиче развој cost benefit анализе законодавства у региону Западног Балкана која би се бавила укупним побољшањем пословног амбијента.
5. Мрежа препоручује развој анализе ефеката политика државне помоћи на Западном Балкану о чему би обавестила одборе у оквиру Мреже.

**Ц. Развој надзорних капацитета парламената:**

1. Мрежа позива парламенте да размене и усвоје добре праксе надзора над политиком државне помоћи и привлачењем директних страних инвестиција
2. Мрежа позива парламенте и парламентарне одборе да развију културу редовних годишњих надзорних слушања о примени политика државне помоћи и директних страних инвестиција.
3. Мрежа треба да организује више тренинга и едукација за парламентарно особље како би их опремила знањем и вештинама неопходним да пруже подршку народним посланицима у надзору над политиком државне помоћи и привлачењем директних страних инвестиција.